Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 169/15/7710	Stará Ľubovňa, 21.7.2015
EEČ : 2-59-52-2015

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov spáchaný formou spolupáchateľstva podľa § 20 Trestného zákona

Rozhodol: 	prokurátorka Okresnej prokuratúry Stará Ľubovňa
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:
Spôsobenú škodu vo výške 6,80  € si poškodený XXXXX, Lesníka 23, XXXXX,  voči obvineným nenárokujú, nakoľko odcudzená drevná hmota im bola vrátená.

Podľa § 224 ods. 1 Trestného poriadku obvinený ml. XXXXX zložil na verejnoprospešné účely sumu vo výške 15,- €, za ktorej adresáta určil Občianske združenie XXXXX, XXXXX, IČO XXXXX
 
Podľa § 224 ods. 2 Trestného poriadku 50 %-ný podiel z uvedenej sumy, t.j. sumu 7,50 € určil štátu na peňažnú pomoc poškodeným podľa osobitného zákona.

Podľa § 224 ods. 1 Trestného poriadku obvinený ml.  XXXXX zložil na verejnoprospešné účely sumu vo výške 15,- €, za ktorej adresáta určil Občianske združenie XXXXX XXXXX, IČO XXXXX
 
Podľa § 224 ods. 2 Trestného poriadku 50 %-ný podiel z uvedenej sumy, t.j. sumu 7,50 € určil štátu na peňažnú pomoc poškodeným podľa osobitného zákona.

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-XXXXX
	Obvinení ml. XXXXX a ml. XXXXX  dňa 09.12.2014 okolo 13.30 hod. v katastrálnom území obce XXXXX  okr. XXXXX,  na parcele č. XXXXX,  ktorá patrí do lesného pôdneho fondu,   po vzájomnej dohode vyrúbali a odcudzil  1 ks  drevnej hmoty druh  Smrek (Picea abies), ktorý rozrúbali na 2 ks, z toho 1 ks  o  dĺžke 8 m a stredovom priemere 0,135 m a 1 ks o dĺžke 5m a stredovom priemere 0,16 m, čím XXXXX XXXXX  spôsobil škodu v sume 6,80 €.

Odôvodnenie: 
	Uznesením povereného príslušníka Obvodného oddelenia PZ  XXXXX sp. zn. ORP-XXXXX z 02.04.2015 bolo začaté trestné stíhanie a súčasne vznesené obvinenie ml.  XXXXX a ml. XXXXX pre prečin krádeže podľa  § 212 ods. 2 písm. d/ Tr. zák. spáchaný formou spolupáchateľstva podľa § 20 Tr. zák.

	Obvinení uvedený prečin spáchali na tom skutkovom základe, že dňa 09.12.2014 okolo 13.30 hod. v katastrálnom území obce XXXXX  okr. XXXXX,  na parcele č. XXXXX  ktorá patrí do lesného pôdneho fondu,   po vzájomnej dohode vyrúbali a odcudzil  1 ks  drevnej hmoty druh  Smrek (Picea abies), ktorý rozrúbali na 2 ks, z toho 1 ks  o  dĺžke 8 m a stredovom priemere 0,135 m a 1 ks o dĺžke 5m a stredovom priemere 0,16 m, čím XXXXX. XXXXX  spôsobil škodu v sume 6,80 €.

	Podľa ustanovení § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery, považuje takýto spôsob rozhodnutia za dostačujúci.

	Podľa § 215 ods. 1 písm. g/ Trestného poriadku, prokurátor zastaví trestné stíhanie, ak sa schváli zmier medzi obvineným a poškodeným.

	Podľa § 212 ods. 2 Trestného zákona možno za prečin krádeže uložiť trest odňatia slobody až na dva roky.	

	Po skončení vyšetrovania poverený príslušník PZ predložil na tunajšiu okresnú prokuratúru dňa 28.05.2015 vyšetrovací spis s návrhom na schválenie zmieru, s ktorým sa dozorujúci prokurátor stotožnil a po preskúmaní spisového materiálu  udelil mediačnému a probačnému úradníkovi Okresného súdu XXXXX súhlas na vykonanie mediácie.

	Následne bola na okresnom súde vykonaná mediácia, počas ktorej obaja obvinení, zákonní zástupcovia obvinených, obhajca obvinených, zástupca ÚPSVaR a zástupca poškodeného po poučení o podstate mediácie dali súhlas k vykonaniu mediácie a vyjadrili súhlas s postupom podľa § 220 ods. 1 Trestného poriadku. Obaja obvinení slobodne, vážne a určito vyhlásili, že spáchali skutok za ktorý sú trestne stíhaní, svoje konanie oľutovali a dňa 17.06.2015 uzatvorili s poškodeným dohodu o uzatvorení zmieru. 

	Z uzatvorenej dohody je zrejmé, že splnomocnený zástupca poškodeného pri uzatváraní dohody vyhlásil, že voči obvineným si neuplatňuje žiadnu škodu, nakoľko drevná hmota im bola vrátená. Ďalej zástupca poškodeného uviedol, že výrubom dreva nedošlo k ohrozeniu živočíchov alebo rastlín a nedošlo ani k ohrozeniu porastu alebo jeho narušeniu. 

	Podľa § 224 ods. 1 Trestného poriadku obvinený ml. XXXXX zložil na verejnoprospešné účely sumu vo výške 15,- €, za ktorej adresáta určil Občianske združenie XXXXX XXXXX, IČO XXXXX
 
	Podľa § 224 ods. 2 Trestného poriadku 50 %-ný podiel z uvedenej sumy, t.j. sumu 7,50 € určil štátu na peňažnú pomoc poškodeným podľa osobitného zákona.	
	Podľa § 224 ods. 1 Trestného poriadku obvinený ml.  XXXXX zložil na verejnoprospešné účely sumu vo výške 15,- €, za ktorej adresáta určil Občianske združenie XXXXX, XXXXX, IČO XXXXX
 
	Podľa § 224 ods. 2 Trestného poriadku 50 %-ný podiel z uvedenej sumy, t.j. sumu 7,50 € určil štátu na peňažnú pomoc poškodeným podľa osobitného zákona.	
	Zo spisového materiálu vyplýva, že obv.  ml.  XXXXX  je žiakom strednej odbornej školy, žije v spoločnej domácnosti s  rodičmi a nie je vlastníkom žiadneho majetku. Z miesta trvalého bydliska a školou   je  hodnotený kladne.  V evidencií priestupkov nemá záznam. Podľa odpisu z registra trestov  doposiaľ nebol súdne trestaný. Na úseku sociálnej kurately je vedený od decembra 2014 z dôvodu spáchania  priestupku proti verejnému poriadku.

	Obvinený ml.  XXXXX  je žiakom základnej školy, žije v spoločnej domácnosti s  rodičmi a nie je vlastníkom žiadneho majetku. Z miesta trvalého bydliska a školou   je  hodnotený kladne.  V evidencií priestupkov nemá záznam. Podľa odpisu z registra trestov  doposiaľ nebol súdne trestaný. Na úseku sociálnej kurately je vedený od decembra 2014 z dôvodu spáchania  priestupku proti verejnému poriadku.

	Vzhľadom ku skutočnosti, že v tejto veci boli splnené všetky podmienky na postup podľa § 220 ods. 1 Trestného poriadku, bolo potrebné rozhodnúť tak, ako je to uvedené vo výrokovej časti tohto uznesenia, pričom suma, ktorá bola poukázaná na verejnoprospešné účely, je primeraná osobným a majetkovým pomerom obvinených, ako aj závažnosti spáchaného trestného činu.

Poučenie: 
Proti tomuto uzneseniu  sťažnosť nie je prípustná. (§ 185 a nasl. Tr. por.)

JUDr. Katarína Greculová
prokurátorka